Počela dezinfekcija ulaza stambenih zgrada - Novi Sad\nPočela dezinfekcija ulaza stambenih zgrada\n12:03:00 18.03.2020, Komentara: 0\nNovi Sad - „Ciklonizacija“, JKP „Stan“ i JKP „Gradsko zelenilo“ počeli su sa dezinfekcijom ulaza stambenih zgrada (ulazi, gelenderi, holovi zgrada, hodnici, liftovi). Reč je o širem setu mera koje Grad Novi Sad koordinira u cilju zaštite zdravlja građana i sprečavanju širenja korona virusa, a specijalizovane ekipe su juče izvodile tretmane u zgradama na Podbari i u Starom gradu. Narednih dana, sistematska akcija će se širiti od centra grada prema obodima.\nfoto: Ciklonizacija, arhiva\nSprovedeni tretmani dezinfekcije biće propisno obeleženi u cilju obaveštenja na svakom ulazu objekta kolektivnog stanovanja. Kako je navedeno u saopštenju iz Gradske kuće, tretmani dezinfekcije nisu opasni po stanare zgrada nakon izvođenja. U narednom periodu nakon završetka Podbare i Starog Grada ekipe operativaca bice usmeravane na ostale delove grada: Limane, Grbavicu, Adamovićevo naselje, Rotkvariju, Telep, Satelit, Novo naselje, Banatić, Detelinaru, Klisu …\nNapominje se da je reč o dodatnim merama zaštite i da građani nikako ne smeju da prestanu sa primenom već preporučenih higijenskih i sanitarnih mera samozaštite i prevencije koje treba da prekinu širenje koronavirusa.\nU okviru ovih dodatnih preventivnih mera, „Ciklonizacija” je još tokom vikenda uvela rad i u trećoj smeni i počela redovnu dezinfekciju svih autobusa JGSP „Novi Sad“ koji se koriste. Tretmani dezinfekcije svakodnevno se izvode i u nizu javnih objekata. Dezinfekcija se svakodnevno izvodi i u poslovnicama „Informatike” i drugih javnih preduzeća, prostorima svih gradskih uprava, kao i zgradama sudova, pravobranilaštva, u Skupštini grada, Gradskoj kući, prostorijama matičara, inspekcija, robnih rezervi.


Vučić predsednik SNS do izbora, izabrani novi potpredsednici - Politika - Dnevni list Danas\nPočetna » Vesti » Politika » Vučić predsednik SNS do izbora, izabrani novi potpredsednici\nFoto: Sinisa Mali Instagram\nBrnabić je rekla da su danas na petoj izbornoj skupštini SNS, pored nje za potpredsednike stranke izabrani Miloš Vučević, Siniša Mali, Vladimir Orlić, Nevena Djurić, Marko Djurić, kojem je zamrznut mandat zbog njegovog ambasadorskog angažmana i Aleksandar Šapić. Ona je rekla da je Nevena Djurić izabrana na predlog Aleksandra Vučića.\n„Jednoglasna odluka svih članova, svih mesnih, gradskih odbora bila je da predsednik Aleksandar Vučić nastavi i da bude jedini kandidat za predsednika Srpske napredne stranke. On je odbio da se kandiduje za predsednika SNS, pa smo postigli kompromisno rešenje i produžili mu mandat tako da će nastaviti da vodi Srpsku naprednu stranku do ovih izbora, odnosno da podrži stranku i pomogne joj i za ove izbore“, rekla je Brnabić.\nSiniša Mali se zahvalio na ukazanom poverenju\nČast mi je što sam na današnjoj izbornoj skupštini @sns_srbija izabran za potpredsednika stranke, najsnažnije političke organizacije u savremenoj Srbiji, napisao je Siniša Mali na svom Instagram profilu.\nOn se zahvalio predsedniku Aleksandru Vučiću na ogromnom poverenju, za koje se nada, opravdati.\nSrpska napredna stranka je reformatorska stranka koja je uspela da povede Srbiju napred. Ponosni smo na sve što smo uradili, sada još brže i jače idemo dalje!, doado je Mali.\nIzborna skupština SNSSNSSrpska napredna strankaBeograd


treningu Archives - Klik Jajce\nLeo Perak i Leon Dunin na kontrolnom treningu U16 reprezentacije Bosne i Hercegovine\nNakon Ivana Jurića i divne priče sa U14 reprezentacijom Bosne i Hercegovine, Jajce i KK ‘Vodopad’ imaju još dva potencijalna kandidata za košarkašku reprezentaciju BiH....\nBit će čudo od igrača: Mladi Hrvat briljantno tehnicirao na treningu Bayerna, pršte stotine tisuća lajkova\nMladi hrvatski reprezentativac ima tek 18 godina i veliki je talent, a Bayern ima velike planove s njim. Vidović može igrati na poziciji napadača i...\nIvan Jurić na kontrolnom treningu U14 reprezentacije Bosne i Hercegovine\nVrijedan rad, trud i ulaganje na kraju se uvijek isplate te dođu do izražaja. Bili smo svjedoci mnogo puta da je naš kolektiv prepoznat po...\nJajčanin na kontrolnom treningu U-14 reprezentacije BiH\nVrijedan rad, trud i ulaganje na kraju se uvijek isplate te dođu do izražaja. Bili smo svjedoci mnogo puta da je naš kolektiv prepoznat...\nBosanskohercegovački vezista Zvonimir Kožulj danas je predstavljen kao novi član BB Termalice. Bosanskohercegovački vezista Zvonimir Kožulj danas je predstavljen kao novi član BB Termalice. Objavili...\nTomislav Tomić ove sezone ponovo je član ljubljanske Olimpije, za koju igra jako dobro i na 17 mečeva Prve lige upisao je četiri asistencije. Tomislav...\nFormula 1: Max Verstappen najbrži na prvom treningu uoči odlučujuće utrke\nMax Verstappen otvorio je odlučujući vikend sezone u Abu Dabiju s najbržim vremenom na prvom slobodnom treningu, a drugo i treće mjesto zauzeli su vozači...\nZakazana 14.sjednica Općinskog vijeća Novi Travnik


Naša internet stranica koristi tehnologiju koja se naziva "kolačić". " Kolačić" je informacija koju naš web server šalje Vašem računaru kada uđete na internet stranicu. Molimo Vas da imate na umu da ograničavanje korištenja "kolačića" može utjecati na Vaše iskustvo korištenja stranice i da može rezultirati nemogućnošću pristupa ovoj stranici (kao ni drugim stranicama).\nNeki su kolačići neophodni kako bi ova internet stranica ispravno funkcionisala i oni su možda već postavljeni. Da bi se instalirali drugi kolačići (obično kolačići koji se tiču analize weba) potrebno je da Vi date svoj pristanak. Pristankom se slažete s tim da pohranimo ove "kolačiće" na Vaš računar.


Dan online - Politika: Otvaraju poglavlje osam - 2019-12-05\nPolitika FINSKA ZATRAŽILA DA CRNA GORA PREDA PREGOVARAČKU POZICIJU\nMarja Rislaki Otvaraju poglavlje osam\nAmbasadorka Finske u EU Marja Rislaki potpisala je pismo kojim se Crna Gora poziva da preda svoju pregovaračku poziciju o poslednjem poglavlju koje je ostalo da se otvori u procesu pristupanja – osam (konkurencija). Prethodno su članice Evropske unije dale zeleno svjetlo na Izvještaj o ispunjenosti mjerila za otvaranje pregovaračkog poglavlja osam, što je ključni preduslov za skorije otvaranje pregovora i u ovom poglavlju.\nŠef poslaničkog kluba DPS-a Nikola Rakočević rekao je da ukoliko Evropa propusti šansu da ubrza proces proširenja otvoriće prostor za treće države, koje ne dijele evropske vrijednosti, a imaju svoju legitimnu namjeru da izvrše snažan uticaj na zemlje Zapadnog Balkana, što Crna Gora naročito dobro zna imajući iskustvo iz 2016. godine. On se u Briselu sastao sa novim komesarom za EU proširenje Oliverom Verheljijem koji je, odgovarajući na pitanje Rakočevića, kazao da smatra da ne bi bilo mudro mijenjati pravila igre u toku igre i da će se on snažno zalagati da metodologija pregovaranja za Crnu Goru i Srbiju ostane nepromijenjena. Rakočević je na zajedničkom sastanku kazao da je Crna Gora posvećena ispunjavanju obaveza iz pregovaračkog procesa i da je naša država istrajna u namjeri da postane punopravna članica EU.\nVerhelji se nada članstvu država Zapadnog Balkana\nNovi komesar za proširenje EU Oliver Verhelji rekao je da postoji puni konsezus među članicama EU da je proširenje Evropske unije na Zapadni Balkan prioritet, iako postoje različita gledišta na koji način se to proširenje treba sprovoditi.\n– Cilj je da bar jedna zemlja sa Zapadnog Balkana postane članica EU do kraja mog petogodišnjeg mandata – izjavio je Verhelji.


Policija uhapsila 42 osobe prije i nakon utakmice Feyenoord – Roma – Haber.ba\nPolicija uhapsila 42 osobe prije i nakon utakmice Feyenoord – Roma\nRoma je slavila pobjedu rezultatom 2:1 i izborila prolaz u osminu finala Evropske lige\nPolicija u Rotterdamu je uhapsila 42 osobe prije i nakon sinoćnje utakmice visokog rizika između Feyenoorda i Rome, u okviru Evropske lige.\nU saopćenju, objavljenom u petak ujutro, policija je navela kako su “zadovoljni napornim danom” koji su proveli u sprečavanju sukoba navijača dva kluba, zbog straha od napada iz osvete Rominih navijača nakon nereda Feyenoordovih huligana prije prve utakmice u Rimu, javlja Agencija Anadolija.\nPredstanici domaćeg kluba ne mogu biti zadovoljni ponašanjem svojih navijača koji su bacali predmete na teren, među kojima je bio i balon u obliku banane, zbog čega je utakmica prekinuta u drugom poluvremenu.\n“Takve stvari samo štete Feyenoordu. Sramota je da se to dešava”, rekao je trener holandskog tima Fred Rutten.\nRoma je slavila pobjedu rezultatom 2:1 i izborila prolaz u osminu finala Evropske lige.


Aerodrom Istanbul ne predaje krunu nikome; i dalje lider u Evropi | TRT Bosanski\nAerodrom Istanbul ne...\nAerodrom Istanbul prvi je u Evropi sa 686 obavljenih letova tokom jučerašnjeg dana.\nPariski Aerodrom “Charles de Gaulle“ zauzeo je četvrto mjesto sa 616 letova, Aerodrom Barajas u Madridu nalazi se na petom mjestu sa 562 leta, a istanbulski aerodrom “Sabiha Gokcen“ je šesti sa 503 leta.\nPrema izvještaju, jučerašnji dan, sa 16.777 letova, zabilježen je kao najprometniji četvrtak od 3. septembra 2020. godine.\nTagovi: #lider , #evropa , #Aerodrom Istanbul


Sastanak u Briselu održava se uoči naredne runde na najvišem političkom nivou koja će u Briselu biti održana 7. septembra\nU Briselu je završen sastanak eksperata u okviru političkog dijaloga između Srbije i Kosova sa ciljem da strane približe ili dogovore stavove oko pitanja nestalih i raseljenih, kao i ekonomske saradnje.\nŠef kosovske delegacije Skender Hyseni (Hiseni) najavio je mogućnost da se na sastanku u ponedeljak, 7. septembra, u Briselu premijer Kosova Avdulah Hoti i predsednik Srbije Aleksandar Vučić dogovore oko ova tri pitanja, kako bi na istom sastanku otvorili nove teme.\n"Približili smo se. Danas je rasprava i razmena mišljenja bila malo konstruktivinija. Ostalo je da se sve zaokruži na njavišem nivou. Ima vidnog približavanja stavova oko onog što ja nazivam elementima jednog sveobuhvatnog sporazuma o međusobnom priznanju", izjavio Hyseni u Briselu.\n"Mi nismo upoznati oko Zajednice, ali ovo je vrsta dijaloga koja ne prejudicira ili ne isključuje mogućnost da bilo koja strana otvori neku temu, i naravno mi smo spremni da raspravljamo o bilo kojoj temi koju bude predstavila druga strana", rekao je Hyseni.\nRaspravu o ZSO je, ranije u toku dana, najavio predsednik Srbije Aleksandar Vučić.\nPremijer Kosova Avdulah (Avdullah) Hoti najavio je prethodno na svom Facebook profilu da će se kosovska delegacija u ponedeljak u Briselu sastati sa predstavnicima Srbije kako bi razgovarali o konačnom sporazumu koji podrazumeva međusobno priznavanje i normalizaciju odnosa između Kosova i Srbije.\nOvo je bio četvrti susret stručnjaka gde se raspravljalo o istim temama koje su otvorili predsednik Srbije Aleksandar Vučić i premijer Kosova Avdulah Hoti na sastanku održanom 16. jula u Briselu.\nU subotu, 5. septembra su o ovim temama raspravljali samo stručnjaci određenih polja, a danas (u nedelju) se delegacijama pridružuju i glavni pregovarači u ekspertskom dijalogu Marko Đurić iz Srbije i Skender Hyseni sa Kosova.\n"Ako neko očekuje i ako se neko nada da bi mogao da bez ozbiljnog razgovora i bez ustupaka srpskoj strani samo knjiži neki plus, to nije realno. Morate zaista da rešite te probleme i da ih rešite na fer način, a mi ćemo javno, jasno i otvoreno govoriti šta je to što je potrebno", izjavio je Đurić novinarima u Briselu uoči sastanka.\nOn je dodao da to podrazumeva "otvaranje arhiva Oslobodilačke vojske Kosova, povratak nekretnina koja je pripadala Srbima na Kosovu i adekvatni prelazak administratine linije između Kosova i Srbije".\n"To je prava normalizacija. Dakle ne velike teme nego životne teme koje treba da zaista poprave klimu između Srba i Albanaca", rekao je Đurić.\nEksperti Prištine i Beograda tokom vikenda u Briselu\nĐurić je uoči ekspertskog susreta najavio da će Srbija postupati odgovorno, ali "vrlo ofanzivno".\nI Đurić i Hyseni su zajedno sa delegacijama doputovali u Brisel direktno iz Washingtona gde su Kosovo i Srbija postigli sporazum o normalizaciji ekonomskih odnosa. Ceremoniji potpisivanja prisustvovao je i predsednik SAD Donald Trump (Tramp).\nPremijer Kosova i predsednik Srbije će, prema ranijoj najavi, u ponedeljak u Briselu raspravljati o aranžmanima nevećinske zajednice na Kosovu i poravnanjem međusobnih finansijskih potraživanja i imovine.


Vučić i Čepurin: Veliki poslovni forum za unapređenje odnosa Srbije i Rusije - 05.09.2018, Sputnik Srbija\nPredsednik Srbije Aleksandar Vučić primio je danas ambasadora Rusije Aleksandra Čepurina, s kojim je razgovarao o saradnji dveju zemalja i budućim kontaktima... 05.09.2018, Sputnik Srbija\nPredsednik Srbije Aleksandar Vučić primio je danas ambasadora Rusije Aleksandra Čepurina, s kojim je razgovarao o saradnji dveju zemalja i budućim kontaktima najviših zvaničnika.\nVučić i Čepurin saglasili su se da kontinuirani politički dijalog Srbije i Rusije doprinosi razvoju celokupnih odnosa na obostranu korist. Vučić je ambasadora Čepurina upoznao sa najnovijim, uspešnim ekonomskim pokazateljima, koji garantuju stabilan napredak srpske privrede i ujedno podržao mere koje predsednik Putin preduzima radi razvoja ruske privrede, sa nadom da će dobri politički odnosi podstaći bolje ekonomske veze Srbije i Rusije.\nU razgovoru je konstatovano da postoje velike mogućnosti za saradnju u različitim oblastima, poput poljoprivrede, saobraćaja, energetike, kao i u oblasti informacionih tehnologija.\nPredsednik Vučić i ambasador Čepurin su zaključili da bi održavanje velikog poslovnog foruma u skorijoj budućnosti bilo od najvećeg značaja za unapređenje ekonomske saradnje i trgovinske razmene.\nSagovornici su razgovarali i o trenutnom stanju u dijalogu Beograda i Prištine, a predsednik je Vučić ukazao na potrebu postizanja stvarnog kompromisa i trajnog rešenja, koje ne bi ugrozilo nacionalne i državne interese Srbije.\nČepurin je u tom smislu poručio da će Rusija nastaviti da pruža aktivnu i svestranu podršku Srbiji, između ostalog u Ujedinjenim nacijama i drugim međunarodnim organizacijama.


RT: Istorijski: Državni dug SAD prešao 22 biliona dolara\nRT: Istorijski: Državni dug SAD prešao 22 biliona dolara\nAmerički državni dug je porastao iznad 22 biliona dolara. Predviđa se da će se nastaviti povećavati za bilion svake godine tokom naredne decenije, zbog troškova za penzije i zdravstvenu zaštitu za takozvane "bejbi bumerse" (generacija rođene između 1946 i 1964), koji odlaze u penziju.\nMinistarstvo finansija SAD je objavilo izveštaj u kojem se navodi da je javni dug iznosi 22,01 biliona dolara. Ukupni budžetski deficit povećan je za 2,06 biliona dolara od kada je predsednik Donald Trmp preuzeo dužnost predsednika u januaru 2017. godine.\nKancelarija za budžet Kongresa SAD predviđa da će deficit za fiskalnu godinu 2019. iznositi 897 milijardi dolara, što je 15 odsto više u odnosu na prošlogodišnjih 779 milijardi dolara - i više od ukupnog budžeta Pentagona, radi poređenja. Kancelarija je procenila da će se deficit nastaviti povećavati za 1 bilion dolara godišnje, počevši od 2022. godine, zbog rasta troškova programa za ostvarivanje prava kao što su socijalno osiguranje i zdravstvena zaštita.\nDeficit se skoro udvostručio tokom administracije predsednika Baraka Obame, koji je porastao za 9,3 biliona dolara, kada je Federalna rezerva uključila masovne programe "kvantitativnog olakšavanja" kako bi spasila finansijski sektor od kolapsa 2008. godine.\nfoto: © Global Look Press/Nikolay Gyngazov / RT/ vostok.rs


Njemačka: Sud proglasio nezakonitom zabranu nošenja burke – inmedia.ba\n0 19 Oktobra, 2012 19:08\nPoslovni sud u Berlinu donio je odluku u korist djevojke islamske vjeroispovijesti, koja je podnijela tužbu nakon što joj nije dozvoljeno da radi kao asistentica u jednoj stomatološkoj ordinaciji zato što nosi maramu.\nPoslovni sud u Berlinu je prvi sud u Njemačkoj koji je zabranu nošenja burke proglasio protuzakonitom.\nSud je, u skladu sa njemačkim zakonom o zabrani diskriminacije, donio odluku u korist djevojke čije ime nije objavljeno. Odlukom je utvrđeno da je djevojka bila izložena diskrimininaciji na vjerskoj osnovi. U odluci je navedeno da marama nije samo dio odjeće, nego da je to individualni vjerski simbol.\nDjevojka je prošle godine u Berlinu predala aplikaciju za posao u stomatološkoj ordinaciji u Berlinu. Njen zahtjev za posao je odbijen, a rečeno joj je da posjeduje potrebne kvalifikacije za to radno mjesto, međutim, ako želi stupiti u radni odnos, morala bi skinuti maramu.


FOTO: Veliki broj povrijeđenih u neredima u Prištini - Kameleon.ba\n27.01.2015 u 21:23\n“Čini se da je jedan od komandanata specijalnih snaga imao naredbu da me uhapsi. Predsedniče, kazao je, sa tobom imam posla i počeo je da mi zavrće ruku. Kazao je 'uhapšen si'! – Kazao sam zbog čega? – Kazao je 'Objasniću ti posle zašto si uhapšen'. Onda su me odveli u stanicu. U stanici je došao komandant policije Prištine i kazao: 'ne može on da hapsi, misleći pritom na mene''', kazao je Shpend Ahmeti.\nU današnjim nasilnim protestima povređeno je 56 policajaca, od koji dvojica teže, izjavio je generalni direktor policije Kosova, Shpend Maxhuni na zajedničkoj konferenciji za novinare sa glavnim tužiocem Syle Hoxhom, prenosi Anadolu Agency.\nMaxhuni je izjavio da je uhapšen 31 demonstrant, ali da to nije konačan broj i da su hapšenja i dalje u toku. Direktor policije je potvrdio da je policija upotrebila i gumene metke tokom današnjeg sukoba sa demonstrantima.\nNešto ranije je direktor Urgentnog centra Basri Lenjani izjavio da je u protestu povređeno 45 policajaca i 29 demonstranata. Lenjani je kazao da je jedan demonstrant povređen gumenim metkom, ali da im život nije u opasnosti.\nPremijer Kosova Isa Mustafa i njegov zamenik Hashim Thaci ocenili su da su u današnjem protestu u Prištini napadnute kosovske institucje i da je protest organizovan da bi se srušila Vlada, a ne zbog Jablanovića i Trepče.\nI predsednica Kosova Atifete Jahjaga je saopštila da su haotične scene i nasilje na ulicama Prištine, potpuno neprihatljivi. Ona je pozvala sve političke lidere i političke partije, uključujući i poziciju i opoziciju, da ponovo otpočnu međusobni dijalog i da pronađu zajednički jezik za rešenje otvorenih problema te da prekinu ovaj ciklus nasilja na ulicama.\nKosovska predsednica je poručila da je institucionalno rešenje i jezik dijaloga najbolji način da se prevaziđe novonastala situacija i da zajednički treba raditi da se spreči bilo kakva dalja eskalazija stanja.\nVečeras u Sarajevu: Mladić se bacio s mosta na Bistriku\nFOTO: Večeras u Tuzli otvorena izložba fotografija Amara Mehmedinovića


Da li „Folksvagenu“ posle „dizelgejta“ sledi „softvergejt“: Pod istragom i „Škoda“, „Audi“ i „Seat“ - 20.05.2020, Sputnik Srbija\nNemački „Folksvagen“ je ponovo uzdrman, posle afere „dizelgejt“ koja je teško pogodila koncern, sada je na pomolu „softvergejt“. Tek što je otkriveno da... 20.05.2020, Sputnik Srbija\n© Sputnik / Valerij Meljnikov / Uđi u foto-galerijuFolksvagen\nProblemi za najvećeg proizvođača automobila na svetu nižu se jedan za drugim.\n„Folksvagen“ priznao: Novi „golf“ ima probleme, prekidamo prodaju /video/\nPre samo nekoliko dana priznali su da njihov novi adut, „golf 8“ ima probleme uređajem za mrežnu konekciju, odnosno za pozive u hitnim slučajevima, sada je otkriveno da isti problem ima i „oktavija“, najprodavaniji model češkog dela koncerna, „Škode“, pišu nemački mediji specijalizovani za automobilizam.\n„Golf“ i „oktavija“ možda su i najvažniji modeli za koncern sa sedištem u Volfsburgu. Godišnje se u Evropi proda više od 200.000 „oktavija“, dok je „golf“ najprodavaniji automobil sa brojem prodatih primeraka koji se kreće između 500.000 i 600.000.\nNemački mediji sada otkrivaju da su zbog softverske greške pod istragom i još dva veoma važna člana koncerna, „Audi“ i španski „Seat“. Tačnije, radi se o njihova dva veoma važna modela, A3 i „leonu“.\nCC BY-SA 4.0 / Wikipedia/Cropped photo / Ugrožena četiri najprodavanija modela „Folksvagen grupe“: „Škoda oktavija“\nUgrožena četiri najprodavanija modela „Folksvagen grupe“: „Škoda oktavija“\nKoliko bi problemi sa ovim modelima mogli da pogode koncern, govore i podaci o prodaji. Tako „leon“ čini trećinu „Seatove“ prodaje u Evropi, A3 petinu „Audijeve“ prodaje, „oktavija“ zauzima 30 odsto „Škodine“ prodaje, kao i „golf“ „Folksvagenove“.\n„Folksvagen“ je zaustavio prodaju „golfa“ dok ne bude napravljen novi softver, što se očekuje sredinom juna, ali ne i proizvodnju. Međutim, za sada nije poznato da li će biti masovnog opoziva i servisa već prodatih automobila, jer o tome treba da odluče nemačke saobraćajne vlasti.\nOvaj ekonomski udarac za najvećeg proizvođača automobila na svetu, „Folksvagen grupu“, dolazi u trenutku kada su finansijske prilike i prodaja vozila veoma složeni zbog pandemije virusa korona.


Kompleks vila Diogenis sa razlogom nosi epitet jednog od najpopularnijih I najkomfornijih smeštaja u Pargi. Nalazi se u mirnom okruženju, u maslinjaku iznad Valtos plaže, od koje je udaljena oko 400 metara i isto toliko od starog grada Parge. Kompleks se sastoji od četiri objekta koji zajedno sa bazenom i vrtom čine jednu izuzetnu celinu. Kompleksom dominira veliki bazen sa osunčanom terasom i sa ležaljkama za sunčanje.\nVila Marieta se nalazi na oko 5 minuta hoda od duge, peščane plaže Valtos i isto toliko od centra grada. Raspolaže trokrevetnim studijima (bračni i standardni krevet u spavaćem delu) i četvorokrevetnim studijima (dva standardna kreveta i kreveti na sprat u spavaćem delu). Svi studiji su smešteni u prizemlju, na prvom i drugom spratu i poseduju kuhinjski deo opremljen za predviđen broj osoba, TV, TWC, klima uređaj (uz doplatu) i terasu sa garniturom za sedenje.


Bojan Klačar, Centar za slobodne izbore i demokratiju\nBojan Klačar, izvršni direktor nevladine organizacije Centar za izborne uslove I demokratiju (CESID) izjavio je da će sastanak predstavnika vlasti i opozicije o medijima, koji se održava u ponedeljak, biti važan i, kako se izrazio, najfokusiraniji od svih.\n"Tema je pri vrhu opozicione liste zahteva. Možemo očekivati zanimljiv razgovor. Nadamo se da ćemo dobiti konkretan, fokusiran razgovor o stvarima koje možemo da promenimo do izbora", rekao je Klačar za Radioteleviziju Srbije.\nMediji su suštinski važna tema, pogotovo za opoziciju, ukazao je Klačar i dodao da je sastanak prošli put bio konkretan.\n"Nije bilo izleta već se razgovaralo samo o finansiranju kampanje", rekao je Klačar.\nNavodeći da će uvodni deo predstojećih razgovora, na kom će između ostalog, Cesid izneti preporuke za unapređenje pristupa medijima tokom kampanje, biti otvoren za javnost, Klačar je ukazao da kad je sastanak bez medija, ljudi razgovaraju između sebe, obraćaju se jedni drugima ili organizacijama koje su dale preporuke.\nPrema njegovim rečima, jedan od najvećih problema su birački spiskovi, koji nisu ažurirani, zbog čega je deo opozicionih birača izgubio poverenje.\n"Naš zadatak, i vlasti i opozicije i civilnog društva, jeste da do sledećih izbora podignemo poverenje u birački spisak. On nije idealan u ovom momentu, ali je u relativno pristojnom stanju. Ključna stvar je da se urade aktivnosti da se podigne poverenje, izvrši dodatno ažuriranje ali I neka vrsta kampanje koja bi ukazala i nama kao građanima šta treba da uradimo da birački spisak bude što bolji", ukazao je Klačar.\nFakultet političkih nauka i Fond za otvoreno društvo pokrenuli su u Beogradu niz sastanka u nameri da uoči parlamentarnih izbora čiji je redovni termin održavanja 2020. godina razgovaraju o poboljšanju uslova za održavanje izbora.


ZAKON O PENZIJSKOM I INVALIDSKOM OSIGURANJU: Prevremena penzija trajno umanjuje ček. Mesečni iznos se smanjuje za 0,34 odsto za svaki mesec pre propisanih navršenih godina\nDa li nedostatak penzijskog staža donosi umanjenje penzionog čeka? Koji su sve uslovi za odlazak u prevremenu starosnu penziju? Kada će se konkretno izjednačiti uslovi za penzionisanje žena i muškaraca osiguranika?\nIz Fonda za penzijsko i invalidsko osiguranje, stiže sijaset odgovora, a među njima prvi predstavlja podsećanje da su od 1. januara 2017. godine za žene osiguranike uslovi za starosnu penziju 61 godina i šest meseci života, i najmanje 15 godina staža osiguranja.\nZa muškarce su pravila malo drugačija – 65 godina života i najmanje 15 godina staža osiguranja im je potrebno da bi stekli uslov za starosno penzionisanje.\nNadležni iz Fonda PIO ističu i da je jedan od uslova za ostvarivanje staža na starosnu penziju 45 godina staža osiguranja za koji su plaćeni doprinosi, bez obzira na godine života, za oba pola.\n– Uslov za prevremenu starosnu penziju za dame u 2017. su 55 godina i osam meseci života i 37 godina i šest meseci staža osiguranja, a za osiguranike muškarce 56 godina i četiri meseca života i 40 godina staža osiguranja. U slučaju prevremenog starosnog penzionisanja, penzija se trajno umanjuje za 0,34 odsto za svaki mesec pre navršenih godina života propisanih za sticanje prava na starosnu penziju – podsećaju u Fondu PIO i dodaju da ovo umanjenje može najviše da iznosi 20,4 procenata, kada se u prevremenu starosnu penziju odlazi pet godina pre sticanja uslova za starosnu penziju.\nNadležni objašnjavaju i da bi osiguranik, ukoliko želi da ostvari pravo na penziju po uslovima iz 2017. godine, trebalo najpre da raskine radni odnos s datumom u ovoj godini, a potom i podnese zahtev u 2017. godini. Time će zasigurno ostvariti pravo na penziju po uslovima koji važe u ovoj godini.\n– Podnošenje zahteva 1. januara 2018. godine i kasnije podrazumeva primenu uslova koji važe u toj godini. A prvog dana naredne godine za žene osiguranice uslov za starosnu penziju biće 62 godine života i najmanje 15 godina staža osiguranja. Uslov za prevremenu starosnu penziju za žene u 2018. podiže se na 56 godina i četiri meseca života i 38 godina staža osiguranja – poručuju u Fondu PIO.\nU slučaju muškaraca, uslov za starosnu penziju ostaje isti, 65 godina života i najmanje 15 godina staža osiguranja, dok će za ostvarivanje prava na prevremenu penziju u 2018. godini biti potrebno 57 godina života i 40 godina staža osiguranja.\nNa pitanje kako će se u narednim godinama menjati, odnosno uvećavati uslovi za penzionisanje, u Fondu PIO odgovaraju da će se godine života kao uslov za osiguranice žene uvećavati do 2032. godine kada će za žene i muškarce on biti izjednačen – 65 godina života i najmanje 15 godina staža osiguranja. Kada je reč o prevremenoj starosnoj penziji, uslovi će se podići do 2024. godine, kada će takođe biti izjednačeni za žene i muškarce – 60 godina života i 40 godina staža osiguranja. Nadležni upućuju korisnike i osiguranike da se o uslovima za ostvarivanje prava na penziju mogu detaljnije informisati na sajtu fonda www.pio.rs, u odeljku prava/ostvarivanje prava.\nProsečna penzija svih kategorija osiguranika (zaposleni, samostalne delatnosti, poljoprivrednici) i svih vrsta penzije (starosna, invalidska, porodična) iznosi 23.815 dinara. Prema važećem zakonu, za korisnike iz kategorije zaposlenih i samostalnih delatnosti najniža penzija iznosi 13.655 dinara, a za kategoriju poljoprivrednih penzionera mesečni ček je ispisan na 10.735 dinara.\nIzvor: Vebsajt Politika, Marija Brakočević, 22.11.2017.